ตั้งเป้าญี่ปุ่นเที่ยวไทย 2 ล้านคนปี 63
นายวีระศักดิ์ โควสุรัตน์ รมว.การท่องเที่ยวและกีฬา เป็นประธานเปิดที่ทำการสำนักงานฟูกูโอกะ ประเทศญี่ปุ่น โดยมีนายบรรสาน บุนนาค เอกอัครราชทูตไทย ณ กรุงโตเกียว นายอัฐกาญจน์ วงศ์ชนะมาศ กงสุลใหญ่ ณ เมืองฟูกูโอกะ นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) พร้อมด้วยคณะผู้บริหาร ททท. ร่วมในพิธีครั้งนี้,นายยุทธศักดิ์ สุภสร ผู้ว่าการ ททท. กล่าวว่า ททท.เปิดสำนักงานฟูกูโอกะ ดูแลการทำตลาดในพื้นที่ภูมิภาคคิวชู เกาะทางตอนใต้ของญี่ปุ่นครอบคลุม 12 จังหวัด โดยเตรียมโครงการ มาย เฟิร์ส ไทยแลนด์ (My First Thailand) เพื่อเชิญชวนคนญี่ปุ่นที่ไม่เคยไปท่องเที่ยวต่างประเทศเข้ามาเที่ยวเมืองไทยเป็นที่แรก เพราะคนญี่ปุ่นที่อาศัยแถบเกาะคิวชู จะเป็นเกษตรกร มีอัตราการถือพาสปอร์ตเพียง 10% ของประชากร ที่ไม่เคยเดินทางไปต่างประเทศ ขณะที่ประชากรญี่ปุ่นมีอัตราถือพาสปอร์ตรวมทั่วประเทศ 58% จึงเป็นโอกาสดีที่ ททท.จะรุกตลาดนี้,นายยุทธศักดิ์ กล่าวอีกว่า ทั้งนี้นักท่องเที่ยวชาวญี่ปุ่นในช่วง 10 เดือนแรก ม.ค.-ต.ค.61 มีคนญี่ปุ่นเดินทางท่องเที่ยวประเทศไทย 1,353,301 คน เพิ่มขึ้นร้อยละ 6.89 เมื่อเทียบกับช่วงเวลาเดียวกันของปี 60 คาดว่าเมื่อสิ้นสุดปี 61 จะมีจำนวนนักท่องเที่ยวญี่ปุ่นเข้าไทย 1,630,000 คน เพิ่มขึ้น 7.52% ก่อให้เกิดรายได้ 73,370 ล้านบาท ประมาณ 251,000 ล้านเยน เฉลี่ยเพิ่มขึ้น 9.01% และในปี 62 ตั้งเป้านักท่องเที่ยวญี่ปุ่นมาไทย 1,680,000 คน เพิ่มขึ้นจากปี 2560 ในอัตรา 5% และสร้างรายได้เข้าสู่ประเทศไทย 77,500 ล้านบาท ก่อนจะเดินทางสู่เป้าหมาย 2 ล้านคน ในปี 2563 สร้างรายได้ไม่ต่ำกว่า 90,000 ล้านบาท.
ททท.เปิดสำนักงานฟูกูโอกะ ดูแลการทำตลาดในพื้นที่ภูมิภาคคิวชู เกาะทางตอนใต้ของญี่ปุ่นครอบคลุม 12 จังหวัด โดยเตรียมโครงการ มาย เฟิร์ส ไทยแลนด์ (My First Thailand) เพื่อเชิญชวนคนญี่ปุ่น
การท่องเที่ยว,เที่ยวไทย,นักท่องเที่ยวญี่ปุ่น,วีระศักดิ์ โควสุรัตน์,สำนักงานฟูกูโอกะ,ข่าวทั่วไป